**Årets Lokallag i Vestfold 2019**

**Sande og Strømm Landbrukslag**

**-------- NB! Sperrefrist til etter utdelingen, ca kl 11.30, onsdag 18.mars 2020-------**

Kriteriene for tildeling av utmerkelsen som Årets lokallag er:

* Høyt aktivitetsnivå
* God synlighet i lokalmiljøet
* God oppfølging av eksisterende og nye medlemmer
* Gode ververesultat og gjennomtenkt vervearbeid

I Vestfold er vi så heldige å ha mange lokallag som kvalifiserer til å motta denne utmerkelsen. Sande og Strømm Landbrukslag har hatt høyt aktivitetsnivå over flere år, også i 2019. For å nevne noen eksempler:

* De møter alltid ”mannsterke” opp på arrangementer og møter i regi av fylkeslaget og tar aktivt del i diskusjonen. I 2019 var de også representert i aksjonsgruppa i tilfelle brudd i jordbruksoppgjøret.
* Laget er gode ambassadører for vestfoldlandbruket og målbærer Bondelagets budskap i lokalsamfunnet, og i møte med politikere.
* De har et velfungerende styre, som tar tak i aktuelle lokale saker, både på vegne av enkeltpersoner og grupper, og følger opp saker som bør løses (les mer fra [årsmøtet i høst](https://www.grontfagsenter.no/nyheter/arsmote-i-vestfolds-storste-lokallag/)).
* De har [Åpen Gård](https://www.grontfagsenter.no/nyheter/arets-siste-apen-gard-i-vestfold/), [Sommertreff](https://www.grontfagsenter.no/nyheter/sommerfest-i-sande-og-stromm/) og flere [medlemsmøter](https://www.grontfagsenter.no/nyheter/medlemsmote-i-sande-og-stromm-landbrukslag/) med relevant program og sosialt samvær (les mer fra [Quiz-kveld](https://www.grontfagsenter.no/nyheter/landbrukshistorie-og-quiz-en-bra-miks/), . Har også hatt studiering på Jordbruksforhandlingene, [bondepub](https://www.grontfagsenter.no/nyheter/bondepub-med-qiuz-i-sande/), og vært medarrangør på arrangement f.eks. i regi av Norsk Landbruksrådgiving.
* Et felt de utmerker seg på, er kontakten med Sande Bygdeungdomslag. Landbrukslaget har [arrangert inspirasjonskveld](https://www.grontfagsenter.no/nyheter/inspirasjonsdag-med-gardsbesok-i-sande/), og stilt med vakter både på Vestfold Bygdeungdomslags sommerstevne, og i tillegg på Norges Bygdeungdomslags sommerstevne i Hof i sommer. De har også gitt hverandre gjensidig styreplass.
* Sande og Strømm Landbrukslag er Vestfolds største lokale bondelag med 326 medlemmer. De har hatt en liten nedgang i medlemstall i 2019, men det er situasjonen for mange lokallag, og mye av nedgangen er «naturlig avgang». I Sande og Strømm har de nå laget en egen plan for medlemsverving i det kommende året.

Prisen består av heder og ære, samt kr 5.000,-.

\*\*\*\*\*\*\*

Kontakt: Leder Thorleif Müller, 90567544 eller org.sjef Elin Røed, 92818333 i Vestfold Bondelag eller lokallagsleder Per Øivin Sola, 41237312

Siden årsmøtet i år må arrangeres via telefon/Skype får vi ikke tatt bilder av selve overrekkelsen. Vi oppfordrer media og Sande og Strømm landbrukslag til å finne tid for intervju og fotografering.